Siyohkoron koʻchasi
Siyohkoron koʻchasi — tarixiy nom. Siyohkoron — „qoralovchilar, qora rangga boʻyovchilar“ maʼnosida qoʻllanilgan. Alohida guzar sifatida XVIII -XIX asr vaqf hujjatlarida tilga olinadi. Bu guzarda yashovchi aholining asosiy mashgʻuloti eski poyafzallarni taʼmirlash, qora rangga boʻyash va sotishdan iborat boʻlgan. Joy nomi ham shu mashgʻulot turidan kelib chiqqan.